จิ้งจอกสยาม เปิดตัว ครามาริช คาดลงยิงหม้อเสาร์นี้
สำนักข่าวต่างประเทศรายงานวันที่ 16 ม.ค. ว่า จิ้งจอกสยาม เลสเตอร์ ซิตี้ สโมสรในศึกพรีเมียร์ลีก อังกฤษ  จัดการเปิดตัว อันเดรย์ ครามาริช กองหน้าชาวสาธารณรัฐเช็ก ที่ย้ายมาจาก  เอชเอ็นเค ริเยกา  หลังได้รับใบอนุญาติทำงาน หรือ เวิร์คเพอร์มิตเป็นที่เรียบร้อย,สำหรับ ครามาริช วัย 23 ปี ตกลงเซ็นสัญญาอยู่ค้าแข้งในถิ่นคิง พาวเวอร์ สเตเดียม ไปจนถึงปี 2018 โดยจะได้รับเสื้อหมายเลข 40 ใช้ลงล่าตาข่ายให้กับจิ้งจอกสยามในฤดูกาลนี้ โดยรายงานระบุว่า ครามาริช เตรียมประเดิมสนามเป็นนัดแรกให้กับ เลสเตอร์ ซิตี้ ในเกมลีกที่จะเปิดบ้านพบกับ สโต๊ก ซิตี้ ในวันเสาร์นี้ทันที โดยจะเป็นการเปิดตัวต่อหน้าแฟนบอลของทีมอีกด้วย,ไนเจล เพียร์สัน กุนซือของเลสเตอร์ ซิตี้ กล่าวต้อนรับนักเตะคนใหม่ว่า เราจับตาดู อันเดรย์ มาเป็นเวลานาน ดังนั้นเรารู้ว่าดีว่าเราได้เซ็นสัญญากับนักเตะที่จะเข้ามาเพิ่มคุณภาพให้กับฟุตบอลอังกฤษ อังเดรย์ เป็นนักเตะดาวรุ่งที่มีพรสวรรค์สูงมาก และผมก็มีความสุขที่เราสามารถเซ็นสัญญากับเขาได้ และผมคิดว่าเขาจะเป็นการเสริมทัพที่สำคัญมากๆสำหรับพวกเรา
จิ้งจอกสยาม เลสเตอร์ ซิตี้  เปิดตัว อันเดรย์ ครามาริช กองหน้าชาวสาธารณรัฐเช็ก ที่ย้ายมาจาก  เอชเอ็นเค ริเยกา  หลังได้รับเวิร์คเพอร์มิตเป็นที่เรียบร้อย
พรีเมียร์ลีก,เลสเตอร์ ซิตี้,อันเดรย์ ครามาริช,ข่าวกีฬา